May 24,2015
తగ్గుతున్న పసిడి ధరలు
న్యూఢిల్లీ : అంతర్జాతీయ పరిణామాలకు తోడు ఆభరణాల వర్తకుల నుంచి పెద్దగా డిమాండ్‌ లేకపోవడంతో బులియన్‌ మార్కెట్లో బంగారం ధరల్లో తగ్గుదల కొనసాగుతోంది. శనివారం న్యూఢిల్లీ బులియన్‌ మార్కెట్లో 99.9 శాతం, 99.5 శాతం స్వచ్ఛత కలిగిన 10 గ్రాముల బంగారంపై రూ.150 తగ్గి వరుసగా రూ.27,450, రూ.27,300గా నమోదయ్యింది. కిలో వెండిపై రూ.375 క్షీనించి రూ.38,800గా పలికింది. 100 వెండి నాణేల ధర యథాతథంగా రూ.57,000గా నమోదయ్యింది. ఆభరణాల విక్రయాల్లో స్తబ్దత నెలకొనడంతో బంగారం ధరల్లో తగ్గుదల చోటు చేసుకుంటుందని బులియన్‌ వర్గాలు పేర్కొన్నాయి.
మీ స్నేహితులకు రికమెండ్ చెయ్యండి